भजन संग्रह.
129.
लां ङा कुम्‍सो। इस्राएलमी “मेकोपुकीमी गो ठिटा बाक्‍ङा रेन आं कली थाम्‍पा श्‍येत गेतीमी” देंत। 
मिनु लेंशा “मेकोपुकीमी गो ठिटा बाक्‍ङा रेन आं कली थाम्‍पा श्‍येत गेतीमी। मो हना यो आं क्‍येङा ग्राने मचबेम। 
ब्‍यफ वाक्‍बपुकीमी आं चीमी वाक्‍ताक्‍म। मिनु आं ची नेल्‍ल चेत्‍तेक्‍म” देंत। यसैया ५१:२३ 
परमप्रभु यावे ठीक पाइब बाक्‍ब। मेकोमी आ अरेशो मटीब आन डोरी प्रोइश्‍शा गेप्‍तु। 
सियोन कली काइ मदाक्‍बपुकी मुने दोक्‍शा, लेश्‍शा लमल। 
मेकोपुकी खिं तार वाशो घांस खोदेंशो दुम्‍मल। मेको बारचा क्‍येङा ङोंइती सोव़नीम। 
घांस रिक्‍बपुकीम मेको मुठी का यो रिक्‍ने मचाप्‍नीम। मुठा फ्रेंबपुकीम मेको अङला का यो प्रिंने मचाप्‍नीम। 
मिनु मेको रे पा लाइबपुकीमी “गे परमप्रभु यावे आ आसीक रावो। परमप्रभु यावे आ नेंम इ कली आसीक गेनीकी” मदेंनीम। रूथ २:४ 
